LÄHI-ITÄ AIKAJANALLA Amir Tsarfati ja Jonathan Hessen
Shalom! Tämä on Lähi-itä aikajanalla.
Kanssani studiossa on ystäväni ja veljeni Kristuksessa Amir Tsarfati.
Mitä kuuluu? - Shalom. Hyvää.
Kiva nähdä kaikkien vastoinkäymisten jälkeen.
Jumala on hyvä. Hän on Parantajamme.
Aloitetaanko ohjelma rukouksella?
Isä, kiitos, että Sinä olet alku ja loppu, alfa ja omega.
Olet luonut kaiken. Kaikki on tehty Sanallasi.
Sinä lähetit Sanasi, -
ja me tiedämme, että 2 000 vuotta sitten -
maksoit täyden hinnan, jotta voimme nyt vaeltaa armosi mukaan, -
ei sen mukaan, mitä olemme tehneet, teemme tai voimme ikinä tehdä.
Isä, pyydämme, että ohjelma tuo kunniaa nimellesi -
ja osaltaan lohduttaa ja rohkaisee ihmisiä, Sinun omiasi, eri puolilla.
Pyydämme tätä Jeshuan nimessä. Aamen. - Aamen ja aamen.
Aloitetaan lyhyellä Psalmilla.
Keskustellaan sitten hieman lisää raamatuntekstistä -
sekä viimeviikkojen ja -päivien ajankohtaistapahtumista.
Aloitetaan Psalmilla 122. Luetaan yhdessä.
Aloitan heprealla. Lue sinä sitten englanniksi.
"Matkalaulu; Daavidin virsi.
Minä iloitsin, kun minulle sanottiin: 'Menkäämme Herran huoneeseen'.
Meidän jalkamme saavat seisoa sinun porteissasi, Jerusalem;
sinä Jerusalem, rakennettu kaupungiksi, -
johon kokoonnutaan yhteen, jonne sukukunnat vaeltavat, -
Herran sukukunnat, niinkuin Israelille on säädetty, kiittämään Herran nimeä.
Sillä siellä ovat tuomioistuimet, Daavidin huoneen istuimet.
Toivottakaa rauhaa Jerusalemille, -
menestykööt ne, jotka sinua rakastavat.
Rauha olkoon sinun muuriesi sisällä, olkoon onni sinun linnoissasi.
Veljieni ja ystävieni tähden minä sanon: olkoon sinulla rauha.
Herran, meidän Jumalamme, huoneen tähden -
minä tahdon etsiä sinun parastasi."
"Matkalaulu; Daavidin virsi.
Minä iloitsin, kun minulle sanottiin: 'Menkäämme Herran huoneeseen'.
Meidän jalkamme saavat seisoa sinun porteissasi, Jerusalem;
sinä Jerusalem, rakennettu kaupungiksi, -
johon kokoonnutaan yhteen, jonne sukukunnat vaeltavat, -
Herran sukukunnat, niinkuin Israelille on säädetty, kiittämään Herran nimeä.
Sillä siellä ovat tuomioistuimet, Daavidin huoneen istuimet.
Toivottakaa rauhaa Jerusalemille, -
menestykööt ne, jotka sinua rakastavat.
Rauha olkoon sinun muuriesi sisällä, olkoon onni sinun linnoissasi.
Veljieni ja ystävieni tähden minä sanon: olkoon sinulla rauha.
Herran, meidän Jumalamme, huoneen tähden -
minä tahdon etsiä sinun parastasi."
Aamen ja aamen. Kysyisin sinulta jakeesta 4: -
"jonne sukukunnat vaeltavat, Herran sukukunnat, -
niinkuin Israelille on säädetty, kiittämään Herran nimeä", -
"jonne sukukunnat vaeltavat, Herran sukukunnat, -
niinkuin Israelille on säädetty".
Hepreaksi sanotaan: -
"jossa Herran sukukunnat ovat todistus Israelille".
Mitä se tarkoittaa? Tarkoitetaanko sukukunnilla maailman heimoja?
Kaikkia Herraan uskovia, -
jotka tulevat Herran sukukuntina todistamaan Israelille?
Tällä Psalmilla on kaksoismerkitys.
Se puhuu siitä, että Herran sukukunnat vaelsivat Jerusalemiin.
Se oli todistus Israelille. Kun sukukunnat saapuivat sinne, -
koko Israel jo silloin näki, että on yksi Jumala, -
joka asuu kansansa keskuudessa silloin yhtä hyvin kuin nytkin.
Mutta aivan kuten sanoit, -
Psalmilla on myös profeetallinen merkitys, -
ja se voidaan nähdä Sakarjan luvussa 14.
Sak. 14:ssä sanotaan, -
että Harmageddonin sotana tuntemamme sodan lopussa -
kaikkien kansojen, jotka selviytyvät sodasta, -
täytyy mennä Jerusalemiin joka vuosi osallistumaan lehtimajanjuhlille.
Se tarkoittaa, että ellei Egypti tee niin, se ei saa siunausta.
Sama pätee muihinkin. Se tarkoittaa, -
että siitä, mitä Israel teki todistuksena silloin, -
tulee siinä vaiheessa matka ja käytäntö -
kaikille kansoille tuhatvuotisen valtakunnan aikana, kun Kristus itse -
istuu Daavidin valtaistuimella ja hallitsee Jerusalemissa.
Kuten sanoit, se viittaa menneeseen aikaan, -
mutta se heijastaa hienosti myös loistavaa tulevaisuutta.
Siis Sak. 14:n loppujakeet.
Niin Sakarjan kirja loppuu. - Aamen.
Mennään lukuun, joka vaikutti uskoontuloosi.
Se istutti sinuun siemenen, -
joka sitten puhkesi ilmestystiedoksi.
Se on Jesaja 53. - Niin on.
Halusit itse asiassa aloittaa jo kauempaa.
Luvun 52 jakeesta 13.
Jesajan kirja on kaunis profeetallinen kirja.
Kun halutaan puhua Jeesuksesta, Jeshuasta, -
tässä ihmeellisessä luvussa, teemme väärin, ellemme aloita Jes. 52:13:sta.
"Katso, minun palvelijani menestyy, -
hän on nouseva, kohoava ja sangen korkea oleva.
Niinkuin monet kauhistuivat häntä ― sillä niin runneltu, -
ei enää ihmisenkaltainen, oli hänen muotonsa, -
hänen hahmonsa ei ollut ihmislasten hahmo ―
niin hän on saattava ihmetyksiin monet kansat, -
hänen tähtensä kuninkaat sulkevat suunsa.
Sillä mitä heille ei ikinä ole kerrottu, sen he saavat nähdä, -
mitä he eivät ole kuulleet, sen he saavat havaita.
Kuka uskoo meidän saarnamme, kenelle Herran käsivarsi ilmoitetaan?
Hän kasvoi Herran edessä niinkuin vesa, -
niinkuin juuri kuivasta maasta.
Ei ollut hänellä vartta eikä kauneutta;
me näimme hänet, mutta ei ollut hänellä muotoa, -
johon me olisimme mielistyneet."
Jakeet 1―2 olivat ne, joista halusit puhua.
Nämä jakeet ovat ihmeelliset.
Halusin lukea jakeesta 13, -
koska se on ihmeellinen kuva ristiinnaulitsemisesta.
Hänet nostettiin ja kohotettiin korkealle.
Mutta näemme tässä myös jonkun, -
jolla ei ole kauneutta.
Ihmiset eivät mielistyneet hänen ulkoisen kauneutensa vuoksi.
Ja...
Aivan kuin meidän aikanamme. - Se on ihmeellistä.
Nykyään katson poliitikkoja.
Mistä tietää, että he aikovat asettua ehdolle?
Siitä, miten he alkavat pudottaa painoa ja muuta.
Voi nähdä selvästi, -
että nykyisin äänestäjiin yritetään vedota myös ulkoisella olemuksella.
Sellaisia me ihmiset olemme.
Se ei ole mitään uutta.
Jo Daavidin ja Samuelin aikana, -
kun profeetta Samuel oli matkalla voitelemaan Daavid kuninkaaksi, -
hän ei tiennyt, kuka se oli. Hän meni Iisain taloon selvittämään sitä.
Jumala sanoi hänelle 1. Sam. 16:7:ssä: -
"Älä katso hänen näköänsä äläkä kookasta vartaloansa, -
sillä minä olen hänet hyljännyt.
Sillä ei ole, niinkuin ihminen näkee:
ihminen näkee ulkomuodon, mutta Herra näkee sydämen."
Se on ihmeellistä.
Jeshuahan paitsi antoi itsensä ja...
Hän ei ylentänyt itseään vaan tyhjensi itsensä siitä, mitä Hän oli.
Hän tuli ja asetti itsensä palvelijan asemaan.
Se on ilmiömäistä.
Uskon kuitenkin, että mitä ikinä sydämessämme onkaan, -
se tulee myös näkyviin.
Meidät tunnetaan keskinäisestä rakkaudestamme.
Siitä, että teemme Jumalan tekoja, ei siksi, että on pakko, -
vaan koska haluamme, koska se on osa luontoamme -
ja haluamme olla osa viinitarhaa -
kaikessa, mitä siihen sisältyy.
Puhutaanpa sitten ajankohtaistapahtumista.
Tarkalleen viikko sitten -
Israelin pääministeri Naftali Bennett palasi -
Mustanmeren rantakaupungista Sotšista Venäjältä.
Hänellä oli viisituntinen tapaaminen Venäjän presidentti Putinin kanssa.
Bennett ilmoitti aloituspuheenvuorossaan -
kabinetin kokouksessa Jerusalemissa, -
että pohjoisnaapurimme on Venäjä. - Aivan.
Ei Syyria eikä Libanon vaan Venäjä.
Venäjän vaikutusvalta Syyrian hallinnossa on kiistatta absoluuttinen.
Se on niin kaikenkattavaa, että Damaskoksessa ei tapahdu mitään -
ilman Venäjän hallinnon suostumusta. - Totta.
Miten kommentoit? - Bennett on aivan oikeassa.
Asia on ollut niin jo todella pitkään.
Kun näkee Venäjän lippuja, joukkoja, koneita, ilmapuolustusjärjestelmiä, -
laivastotukikohtia ja lentotukikohtia, totta kai Venäjä on siellä.
Bennett ei sanonut vain "naapuri" vaan "pohjoisnaapuri".
Se on hyvin mielenkiintoista, sillä kun me katsomme Hesekielin sotaa, -
näemme, että se tulee pohjoisesta.
Kun tutkimme, keitä siinä sodassa on mukana, -
voimme päätellä, että Roos, Mesek ja Tuubal -
tarkoittaa todellakin Venäjää.
Raamattu sanoo, että Herra panee koukut sen leukoihin ja kuljettaa sen.
He ovat täällä jo.
He ovat jo siellä. He ovat jo... Uskon, -
että maailman johtajat monesti, useimmiten, ehkäpä aina, -
eivät tiedä tulevaisuutta. He tekevät, mitä sillä hetkellä näkevät parhaaksi.
Jumala tietää tulevaisuuden.
Jumala kertoi jo edeltä, miten kaikki päättyy, sillä Hän on nähnyt jo kaiken.
Hän on ajan ylä- ja ulkopuolella. Hän näkee sen.
Venäjä on tällä hetkellä Israelin pohjoisnaapuri.
Mutta tulee päivä, jolloin Venäjän intresseihin sopii paremmin -
vastustaa Israelia kuin olla Israelin puolella. Tulemme näkemään sen.
Kaikki kortit ovat jo pöydällä.
Monet johtajat eivät vain osaa lukea niitä vielä.
Totta. Ja kun tämä on sanottu, -
Venäjä on tukkanuottasilla Euroopan ja lännen kanssa -
etenkin kaasuun ja energiaan liittyvissä asioissa.
Kuulimme aiemmin tässä kuussa, -
kuinka presidentti Putin lausui, että ellei Nord Stream 2 -putki saa lupaa, -
energiatoimitusten määrää ja kaasutoimituksia Eurooppaan -
tullaan rajoittamaan.
Sillä tulee olemaan paljon seurauksia. - Sillä on jo.
Vielä suurempia kuin nyt. Sillä tulee olemaan kauaskantoisia seurauksia -
moniin Euroopan maihin.
Vaihtoehtoisena keinona Venäjän vipuvoiman murtamiselle -
olisi rakentaa suora kaasuputki, -
josta on alustavasti jo sovittu itäisen Välimeren foorumissa.
Israel on jo allekirjoittanut sopimuksen -
merenalaisen putken rakentamiseksi -
Israelista Kyprokseen, Kreikkaan ja Eurooppaan. - Kreikka, Italia.
Myös Italia kuuluu itäisen Välimeren foorumiin, samoin Ranska.
Mutta näemme, että jännitteet ovat taas kerran kiristymässä -
kuitenkin Turkin puolelta.
Se lähetti Oruc Reis -tutkimusaluksen itäiselle Välimerelle -
keräämään seismistä dataa alueilla, joista se kiistelee Kreikan kanssa.
Miten näet tilanteen muotoutumisen?
Yhtäkkiä Venäjän intresseissä on estää Israelin yhteistyötä -
Kreikan ja Kyproksen kanssa.
Itse uskon, että juuri energia ja nimenomaan maakaasu -
on koukku Venäjän leuoissa, -
ja siitä syntyy konflikti, jonka näemme tulevaisuudessa.
Uskon, että Israel tänä päivänä... ja mehän tietysti tiedämme, -
että Egypti haluaa uuden kaasuputken Israelista. Syy on yksinkertainen.
Israelissa kaasu on lähes 8 kertaa halvempaa kuin Euroopassa.
Selvästikin on järkevämpää hankkia kaasua Israelista -
kuin mistään muualta.
Monet toivovat, että heillä olisi kaasuputki Israelista.
He olisivat maksaneet paljon vähemmän kuin he nyt maksavat.
OPEC on heräämässä jälleen eloon.
Hintoja ohjaillaan sanomalla: "Ellet anna minun tehdä näin, -
teille tulee pula ja hinta kohoaa."
Kiristys on yleistä. - Ehdottomasti.
Olisi ollut hyvä juttu, jos he olisivat valinneet vaihtoehdon, josta puhuit, -
eli itäisen Välimeren putken.
Mutta tietenkään Turkki ei halua, että Israel ja koko alue nousee -
ilman Turkin mukanaoloa.
Venäjä ei tietenkään halua, -
että Ukrainalla olisi sana sanottavana sen kaasutoimituksissa.
Niinpä jännitteet kiristyvät.
Koukku on leuassa. Tulemme näkemään, miten tilanne kehittyy.
Mutta näemme sen Raamatussa.
Ja aina täytyy nähdä iso kuva.
Espanjan tärkein kaasuputki, joka on tärkeä myös Euroopalle -
ja joka tulee Marokosta, suljetaan lähiviikkojen aikana.
Euroopan ylle on siis kasautumassa paljon paineita. - Aivan.
Sillä on vaikutuksia myös USA:han, Kanadaan ja muihin, -
jotka ovat samanmielisiä läntisen pallonpuoliskon kanssa.
Mutta jos käännämme katseemme taas Libanoniin tällä kertaa, -
siellä Hizbollah puhuu energiasta.
Israel juuri myönsi Yhdysvalloille tutkimusluvat tietyille alueille.
Viikko ja päivä sitten -
Hizbollah uhkasi Israelia ja Yhdysvaltoja, -
että jos tutkimus ulottuu alueelle, josta Israel ja Libanon kiistelevät, -
syttyy laajamittainen sota.
En tiedä, mikä uhkarohkeus sai sanomaan niin.
Samaan aikaan he tuovat polttoainetta.
Libanonissa on vaalivuosi tulossa.
Voimalat ja vesipumput pitää saada pyörimään, -
jotta ihmiset tykkäävät. Hizbollah leikkii tulella, -
mutta se ei ole niin tyhmä.
Se tietää, että sen täytyy pitää tilanne hallinnassa.
Jos tilanne räjähtää, hekin palavat.
Tällä hetkellä jopa Iran ajattelee, -
että nyt ei kannata viheltää peliä poikki ja aloittaa täysimittaista sotaa.
Mehän tiedämme, että Israel aikoo -
olla tällä kerralla paljon ankarampi kuin aiemmin.
Olen huolissani seurauksista, jos niin käy. - Totta.
Sillä olisi vakavia seurauksia Israeliinkin. - Ehdottomasti.
Ja kun tämä on sanottu, kuulen yhä enemmän, -
että ihmiset vallan saleissa, sanotaan näin, Jerusalemissa -
vaativat yhä voimakkaammin, että meidän pitää hoidella Hizbollah nyt -
omilla ehdoillamme eikä heidän ehdoillaan.
Sillä on kauaskantoisia seurauksia paitsi Israelille myös koko Lähi-idälle.
Tällaisessa todennäköisessä todellisuudessa, -
ja korostan sanaa "todennäköinen", -
pidätkö mahdollisena sitä, että mukaan tulisi useita maita, -
jotka muuten olisivat epäröineet lähteä mukaan?
Voi olla. Vladimir Putin sanoi juuri, -
että Hizbollah on itse asiassa tärkeä tekijä Libanonissa.
Hän melkein antoi heille poliittisen tukensa.
Se olisi todella kova kolaus Venäjän ja Iranin intresseille.
Ja taitaa olla niin, että alueellisen sodan koko skenaario -
on erittäin mahdollinen, -
mikäli Israel iskee Hizbollahia vastaan ensin.
Uskon, että kaikki tietävät sen.
Kenties juuri siksi Putin lausunnon antoi.
Hän toivoo vain sitä, että Syyrian ja Lähi-idän tilanne on rauhallinen, -
jotta hän voi viimein kerätä hedelmää kaikista pyrkimyksistään -
viimeksi kuluneen kahdeksan vuoden aikana.
Viimeisenä hän haluaa sinne jälleen uutta alueellista sotaa.
Minusta ei todellakaan ole sattumaa, että hän antoi sellaisen lausunnon -
aivan Israelin pääministerin vierailun kynnyksellä.
Uskon, että tilanne voi räjähtää laajaksi konfliktiksi.
Mutta jos Israel päätyy siihen, -
se sota tulee nopeammin kuin ajattelemme.
Siirrytään sitten Pohjois-Syyriaan al-Abyadiin, -
jonne on perustettu kokoontumispaikka -
Turkin tukemille asejoukoille.
Heidän on määrä mennä sinne ja kerätä joukkoja.
Mukana on merkittäviä vahvistuksia Turkin asevoimista.
Tavoitekin on tuotu julki, -
hyökkäys, invaasio, operaatio.
Luultavasti sillä on rauhanomainen nimi, -
mutta sen luonne ei ole yhtä rauhanomainen.
Sillä Turkki pyrkii -
levittämään erästä turvallisuuskäytävää eteläisellä...
tai Syyrian pohjoisrajalla, sillä se ei ole Turkin puolella.
Miten sinä näet tilanteen?
Kuulemme, että useissa vallan saleissa ja alueen pääkaupungeissa -
otetaan kantaa Syyrian tilanteeseen. Mitä voit kertoa siitä?
Uskon, että Turkki on turhautunut, -
koska sieltä tulee turkkilaissotilaita lähes joka viikko kotiin arkussa.
Siltä alueelta on tullut aivan järkyttäviä kuvia.
Itse pitäisin melkein kansanmurhana sitä, -
mitä tapahtui muutama päivä sitten Arihassa Idlibin provinssissa.
Tuon sen esiin, koska Turkki pitää itseään -
sunnien puolustajana Pohjois-Syyriassa.
Ja kun he näkevät sellaisia kuvia, -
Turkki ei voi ainakaan puheen tasolla pysyä hiljaa.
Se, lähteekö Turkki hyökkäykseen, -
on kiinni siitä, mitä Turkki ja Venäjä päättävät.
Ne videot, jotka näin... En pystynyt nukkumaan sen jälkeen.
Se oli hirvittävää.
Assadin hallinto ei voisi vähemmän välittää aselevosta Turkin kanssa -
kyseisessä Syyrian pohjoisosassa.
Turkin sotilaat maksavat hengellään, ja niin tekevät myös siviilit.
Näin kuvia koululapsista lojumassa maassa.
Yhdeltä oli irronnut käsi ja jalka.
Hän yritti ryömiä pois sieltä koulureppu selässään.
En saanut unta sinä yönä.
Aikoipa Turkki ryhtyä toimiin tai ei, -
sen on sanottava, että se aikoo, -
sillä kukaan ei voi olla vaiti, kun tapahtuu tällaista.
On mielenkiintoista, ettei kukaan maailmassa tuomitse tapahtumia.
Jos ne tapahtuisivat täällä, -
koko maailma tuomitsisi meidät. Mutta käynnissä on hirvittävä konflikti, -
ja siviilit, etenkin naiset ja lapset, maksavat hintaa.
Todellisuudessahan Hayat al-Sham tai miksi sitä nykyään kutsutaankaan -
pitää aluetta hallussaan ja sortaa kaikkia tiellään.
Järjestö syntyi periaatteessa, -
kun al-Qaida ja Isis sulautuivat yhteen.
Sotapäällikkö al-Zawahiri, nykyisen al-Qaidan johtaja, -
joka tuli bin Ladenin tilalle, johtaa joukkoja Idlibissä.
Molemmat puolet syyllistyvät julmuuksiin. - Näin on.
Mutta ero Syyrian Idlibin ja Israelin tilanteen välillä on se, -
että Syyria ei edusta Jumalan profetioiden täyttymistä -
tässä ajassa, 2000-luvulla ja 1900-luvulla, -
jolloin Israel ihmeen kautta syntyi ja heräsi eloon.
Uskon, että se on yhtä lailla hengellistä sodankäyntiä, -
mikä sitten laukaisee paljon kritiikkiä -
verrattuna nyt vaikka Syyrian tilanteeseen, mikä on hirvittävä.
Meillä on vielä hetki aikaa.
Mitkä mielestäsi ovat asioita, -
joiden puolesta meidän uskovina tulisi nyt rukoilla?
Miten toivottaa Jerusalemille rauhaa, ellei tiedä, miten rukoilla?
Tahdon nostaa esiin uuden ohjelmasi, Minne menet, Eurooppa, -
jos se on mennyt katsojilta ohi.
Sanon sen, koska se on Euroopassa konservatismin ääni, -
joka on katoamassa -
progressiivisten, liberaalien vasemmistohallitusten myötä, -
jotka käyttävät hyväksi poliittisia...
asetelmia Tšekin tasavallassa ja nyt Unkarissa ja muualla.
Yksi konservatiivinen hallitus toisensa jälkeen on kaatumassa.
Näen, että se on suuntaus ympäri maailman.
Mielestäni meidän täytyy rukoilla, -
että siihen asti kun lähdemme täältä -
meidän täytyy muistaa, että nämä ajat ovat pahat.
Raamattu sanoo Ef. 5:15:ssä: -
"Katsokaa siis tarkoin, kuinka vaellatte: -
ei niinkuin tyhmät, vaan niinkuin viisaat, -
ja ottakaa vaari oikeasta hetkestä, sillä aika on paha."
Pahuus rehottaa kaikkialla. Mutta meidän on oltava tarkkoja ja viisaita.
Tulee katsoa tarkoin, miten vaellamme, -
ei niin kuin tyhmät vaan niin kuin viisaat. Tiedämme myös, -
että ympärillämme tulee olemaan paljon pimeyttä, ja Raamattu sanoo -
samassa luvussa muutama jae aiemmin, jakeessa 10: -
"tutkikaa, mikä on otollista Herralle; Älköönkä teillä olko -
mitään osallisuutta pimeyden hedelmättömiin tekoihin, -
vaan [tuokaa ne päivänvaloon]."
Yritämme tuoda niitä päivänvaloon Minne menet, Eurooppa -ohjelmassa.
Meillä on myös uusi ohjelma, jossa käsitellään suurvaltakilpailua.
Suurvallat pelissä -ohjelman ensiesitys oli perjantaina.
Kiitos Jumalalle. Herra ohjaa meitä, kaikkia meitä.
Yritämme tehdä sitä, mikä on hyvää Hänen silmissään.
Aikamme on päättymässä tähän. Kiitos, että tulit studioomme.
Rukoillaan vielä lyhyesti kaikki yhdessä -
Amirin terveyden puolesta, ettei hänen selkäänsä tarvitse leikata.
Isä, Herra, me ympäri maailmaa rukoilemme yhdessä Amirin puolesta.
Paranna hänen selkänsä Jeshuan nimessä. Kiitämme Sinua, Isä.
Kiitos, Amir. Kiitos, katsojat!
Herra teitä siunatkoon. Shalom! Ensi kertaan.
Suomennos: Marianne Tenetz
Lisää TV7:n tuotantoja ja toimituksen kirjoituksia -
on kotisivuillamme osoitteessa www.tv7israelnews.com.